label_title: 2010-es cannes-i fesztivál
label_desc: A 63. cannes-i fesztivált 2010. május 12. és 23. között rendezték meg, Tim Burton amerikai rendező-forgatókönyvíró-producer elnökletével. A megnyitó és záróesemények ceremóniamestere Kristin Scott Thomas színésznő volt. A hivatalos versenyprogramban 18 nagyjátékfilm és 9 rövidfilm szerepelt; az Un certain regard szekcióban 19, a Cinéfondation keretében 13, míg versenyen kívül 7 alkotást, valamint különféle szekciókba szervezve további 34 filmet vetítettek. A párhuzamos rendezvények Kritikusok Hete szekciójában 7 nagyjátékfilmet, valamint 7 rövid- és közepes hosszúságú filmet mutattak be, a Rendezők Kéthete elnevezésű szekció keretében pedig 22 nagyjátékfilm (külön vetítésen további kettő), valamint 9 alternatív és fikciós kisfilm vetítésére került sor.